भारत की आजादी के पूर्व, कूच बिहार एक देशी रियासत थी। 26 जनवरी 1949 को विधिवत सी श्रेणी का राज्य भी बनाया गया था और उसका प्रशासन चलाने के लिए एक आयुक्त भी नियुक्त किया गया। लेकिन विडम्बना देखिए कि एक महीने के अंतराल में गुपचुप तरीके से इसे एक जिला बना दिया गया। कूच बिहार एसोसिएशन के सदस्य बबुआ बर्मन ने बताया कि 1949 में कूच बिहार में 25 सदस्यों वाली एक विधानसभा भी चुनी गई थी। जिसमें 24 सदस्य देशी थे। कूच बिहार के नाम पर 18 जून 2005 को हिंसात्मक घटनाएं भी हुई, जिसमें हजारों लोग घायल हुए, दो की मृत्यु भी हो गई। तीन सरकारी मुलाजिम मारे भी गए थे। कूच बिहार के 57 संघर्षकर्ता अभी भी जेल में हैं। अगर पंजाब से हरियाणा, बिहार से झारखंड, उत्तर प्रदेश से उत्तराखंड, तो कूच बिहार क्यों नहीं?